
SUMMARIUM. 

Magnum momentum philosophiae aristotelicae eiusque influxus 
in philosophiam christianam, necnon progressus studiorum eiusdem phi- 
losophiae aristotelicae apud magnas nationes commoverunt me ad ver- 
sionem operis Aristotelis  ITeoi wvyijs simul cum commentario edendam. 

Hoc in opere Aristoteles capite primo dignitatem psychologiae, 
eiusque problemata et difficultates in propriis obiectis perscrutanđis 
ostendit; in secundo autem capite eiusdem libri sententias philosopho- 


rum varias profert, et sic primum brevem conspectum psychologiae his- 
toricum dedit. 


Duo haec capita, quasi introductoria in ceteram psychologiam hic 
una cum commentario invenies. 


Aristotel i kršćanska filozofija. 


Ko je proučavao postanak i razvitak kršćanske filozofije, 
mogao je opaziti, kako se ona organski nastavlja na staru grčku 
filozofiju. Grčki filozofski sistemi bivaju eklektički preuzimani 
od kršćanstva i transformirani novim kršćanskim istinama. Na- 
pose to dolazi do izražaja u problemima, koji se tiču egzistencije 
Božje, naravi Božje, ljudske duše, svrhe čovjeka i ovoga svijeta. 
Grčkom filozofijskom shvaćanju i rješavanju tih problema do- 
davaju kršćanski filozofi svoje novo i potpunije rješenje, koje 
dobiva potvrdu i u objavljenoj istini. U svom prvom razvitku 
kršćanska filozofija tako je usko povezana s tumačenjem i 
obranom kršćanskih istina, da ona zapravo niti ne postoji onako 
odjelita od teologije, kako je to u njenom razvitku došlo do 
izražaja u skolastičkoj filozofiji. Filozofijski se problemi u patri- 
stičkom periodu kršćanske filozofije rješavaju kao usput kod 
obrane ili tumačenja pojedinih kršćanskih istina. 

Patristička filozofija nosi na sebi pečat Platonizma. Pla- 
tonova filozofija bila je glavni izvor iz kojega su crpli svoju 
filozofsku mudrost prvi i najveći mislioci ovoga prvoga raz- 
doblja kršćanske filozofije. Dominantan položaj Platonovoj fi- 


Dr. Josip Lach : 
2 = - - aan anno ine oat 


ezinoj neoplatonskoj transformaciji pribavio je u 
kršćanskoj filozofiji sv. Augustin, jedan od najvećih filozofskih 
i teoloških umova ne samo u patrističkom razdoblju, nego uopće 
sve do danas. Augustinovom geniju ida Platonizam zahva- 
liti što je postao glavnim izvorom kod rješavanja mnogih filo- 
zofijskih problema, napose koliko se oni odnose na Boga i na 
ljudsku spoznaju. Utjecaj Necpiatonizma ostaje gotovo neokr- 
njen u kršćanskoj filozofiji sve do srednjega vijeka, kada se 
ona razvija u skolastičku filozofiju. m m 

Kao što je Platonizam davao glavni biljeg patrističkoj £fi- 
lozofiji, tako sada skolastičkoj filozofiji daje glavni sadržaj i 
formu Aristotelizam. No ipak uza sve to kod najviših metafi- 
zičkih problema ostaju na snazi neoplatonske ideje. Do pobjede 
Aristotelizma nije došlo tako lako ne samo zbog velikog ugleda, 
što ga je Platon uživao u kršćanskoj filozofiji, nego i zbog ne- 
dovoljnog poznavanja Aristotelove filozofije. Sve tamo do 12. 
stoljeća bili su na zapadu poznati tek logički spisi Aristotelovi, 
i zato se u to vrijeme raspravljaju poglavito problemi iz logike 
i dijalektike. Problem općih pojmova dovodi do opreke između 
realizma i nominalizma. Protivnici realizma u 12. stoljeću, među 
kojima se osobito isticao Petar Abelardo, daju novo shvaćanje 
općenitim pojmovima, protivno realističkom, u obliku Koncep- 
tualizma. No kad su početkom 13. stoljeća postali na zapadu 
poznati i ostali Aristotelovi spisi, napose njegova Metafizika, 
Fizika, Psihologija, Etika i Politika, onda je njegova filozofija 
počela sve snažnije potiskivati Platonovu, da je konačno za 
Alberta Velikoga, i Tome AquinSkoga, kada je sredovječna sko- 
lastika došla do svoga zenita, gotovo posve ne istisne. 

Dok je stara franjevačka škola pristajala još uz Platonizam, 
u Augustinovoj interpretaciji, dotle se dominikanska škola na 
čelu s Albertom Velikim priklonila Aristotelizmu. Albert Ve- 
liki bio je prvi skolastički filozof, koji je čitavu Aristotelovu 
filozofiju sistematski proučio, uzevši kod toga u obzir i arapske 
tumače Aristotelove filozofije. Plod ovoga svoga rada objelo- 
danio je u čitavom nizu svojih spisa, koji su zapravo parafras- 
tičko tumačenje Aristotela. No premda se Albert Veliki pri- 
klonio Aristotelu, to još ipak stoji on pod dosta jakim, ako i ne 
odlučnim utjecajem Platonizma, odnosno Neoplatonizma. Ko- 


načnoj pobjedi Aristotelizma u skolastici pridonio je odlučni 
udio sv. Toma Akyinski, 


lozofiji u nj 


Aristotelova nauka o duši. 3 


Upoznavši po svom velikom učitelju sv. Albertu Velikom, 
filozofa iz Stagire, priklonio se Toma posvema ovom genijal- 
nom misliocu antikne filozofije. I dok je Albert tek na neki na- 
čin otvorio pristup k čitavoj Aristotelovoj filozofiji, a da ju 
sam ipak nije konsekventno prihvatio u svojim djelima, dotle 
je Toma, uočivši pronicavošću svoga uma, veliku vrijednost 
Aristotelove filozofije, konsekventno pribavio prevlast Peripa- 
tetizmu nad Platonizmom i Neoplatonizmom u skolastičkoj fi- 
lozofiji. Aristotelova filozofija postala je ne samo dominantna 
u kršćanskoj filozofiji, već je po filozofiji ušla i u samu teo- 
logiju. I tako je peripatetički filozofski sistem postao jedin- 
stvenim temeljem u filozofiji i u teologiji. Da upozna svoje 
suvremenike s naukom Filozofa, kako Toma jednostavno naziva 
Aristotela u svojim djelima, posvetio se on tumačenju njegovih 
filozofijskih djela. Kod toga je napustio parafrastički način Al- 
bertov, te je slijedeći metodu Averoesa izradio točan komentar 
tumačeći tako reći redak po redak velikoga Stagiričanina. Kad 
toga mu je bio od velike pomoći njegov redovn. drug Vilim iz 
Moerbeka u Flandriji, koji je na Tomin poticaj iz grčkog ori- 
ginala doslovce preveo na latinski djela Aristotela, Simplicija, 
Galena, Prokla i drugih, i tako omogućio Tomi, da upozna čis- 
toga Aristotela, bez neoplatonskih primjesa i pogrešnih tuma- 
čenja kasnijih stoljeća. I upravo ovaj oslon na grčki original, 
daje Tominim komentarima posebnu vrijednost, jer nam je u 
njima prikazana Aristotelova filozofija, kako je bila sačuvana 
u tadašnjim grčkim tekstovima. Oslanjajući se na vjeran pri- 
jevod svoga prijatelja Vilima, tumači Toma upravo zapanjuju- 
ćom jasnoćom Aristotelovu nauku, tako da možemo mirno re- 
ći, da je Aristotelov genij u sv. Tomi našao po genijalnosti se- 
bi ravnopravnog komentatora. I zbog toga je Tomin komentar 
sigurno jedan od najsigurnijih vodića, koji će nas dovesti do 
pravoga shvaćanja Aristotelove filozofije. 

Na Aristotelovu nauku oslanja se Tomina nauka o spo- 
znaji, o pojmu, sudu, zaključivanju i suđenju. Tomin realizam 
je peripatetski realizam. Tomina Metafizika, Teodiceja, Psi- 
hologija i Etika također imadu svoj izvor u Aristotelu. Po sv. 
Tomi postala je Aristotelova filozofija glavni temelj »vječne 
filozofije«. Tako je još i danas u neoskolastici, koja je doduše 
u mnogim pitanjima već daleko naprijed pokročila, ipak pe- 
ripatetička filozofija u Tominoj interpretaciji glavni njezin te- 

j kako u daj Š 
maine metafizičkim disciplinama, kozmologiji, psiholo- 


specijalnim 
giji i teodiceji. 


Današnji studij Aristotelove filozofije. 


Ovaj sumarni prikaz postanka i razvitka kršćanske filo- 
zofije iznio sam zato, da pokažem, što me ponukalo, da se po- 
svetim proučavanju Aristotelovih djela. Kao što su veliki sko- 
lastici srednjega vijeka u Aristotelovoj nauci našli sigurne i 
čvrste temelje za kršćansku filozofiju, i kao što su za njih Ari- 
stotelova djela postala nepresahlo vrelo »philosophiae peren- 
nis«, tako treba da je Aristotelova filozofija i za nas, koji na- 
stavljamo skolastičko filozofijsko istraživanje, također onaj iz- 
vor iz kojega ćemo crpsti principe za daljnje istraživanje. Ovo 
poznavanje Aristotela korisno je s dva razloga. Prvo, na taj 
ćemo način mnogo bolje i temeljitije upoznati samu Skolasti- 
ku, jer će nam biti poznati sami njezini temelji, a drugo, mo- 
ći ćemo na osnovu onih istina, do kojih se je um ljudski već 
u davnini dovinuo, nastaviti istraživanje novih istina. U nauč- 
nom je naime istraživanju uvijek ne samo korisno, nego i po- 
trebno, da se najprije upoznamo s onim, što je na jednom po- 
dručju nauke već učinjeno, da se tako sačuvamo od beskorisnog 
istraživanja onoga, što je već prije nas kao sigurno utvrđeno, 
a drugo, da na temelju tih sigurnih istina pristupimo istra- 
živanju onoga, što još uopće nije istraženo, ili što su prijašnji 
mislioci premalo ili nedovoljno osvijetljili. Dakako da ovakva 
naučna metoda stavlja velike zahtjeve na onoga, koji se njome 
služi, ali zato vodi sigurno do cilja, t. j. do unapređivanja po- 
jedinih naučnih grana, kako u cjelini tako u pojedinosti. Dr- 
žeći se eto u svom naučnom radu ovdje izloženih načela, pri- 
stupio sam proučavanju Aristotelovih djela uz želju, da re- 
. zultatima toga svoga rada upoznam najprije svoje slušače na 
\ bogoslovskom fakultetu, a zatim sve druge, koje zanima filo- 

zofija. =.“ 

Pogledamo li, kako stoji sa studijem Aristotelovih djela 
kod drugih naroda, vidjet ćemo, kako se je velik broj učenja- 
m» a Engleza, Francuza, Italijana, a napose kod Nijemaca, 
Sek 6 PRauPaNAn i Aristotela. Od velike su koristi za raz- 

ga studija bila skupna kritička izdanja Aristotelovih 

djela u 19. stoljeću, od kojih je na prvom mjestu izdanje prus- 
ke Akademije znanosti u Berlinu, u Bekkerovoj redakciji. Za- 
tim francusko u izdanju F. Didot-a u Parizu. Osim ovih skup- 
nih izdanja izašao je čitav niz kritičkih izdanja pojedinih Ari- 
stotelovih djela, tako da nam danas u tom pogledu stoje na 
dispoziciju tekstovi obrađeni sa svim potrebnim kritičkim apa- 
ratom. Razumijevanju Aristotelovih djela pomažu i kritička 
izdanja njegovih grčkih komentatora. Tu je na prvom mjestu 
izdanje berlinske Akademije pod naslovom Commentaria in 
Aristotelem Graeca, započeto 1882. i dalje, te obasiže 23 sves- 
ka. Kao nadopuna ovoj zbirci nadovezuje se u izdanju iste 
Akademije Suplementum Aristotelicum u tri sveska svaki po 
dva dijela. 

Uz ova izdanja grčkoga teksta postoji ogromna prevodna 
literatura kod svih prije spomenutih naroda. Ovdje ću samo 
spomenuti izvrsni njemački prijevod, što je izašao u redakciji 
dra. E. Rolfesa uz suradnju A. Bussea i A. Gudemana u tri 
sveska s kratkim komentarom. Prvi svezak obuhvata Poetiku, 
Male prirodoznanstvene spise, i Metafiziku. Drugi svezak, dje- 
lo O duši, Nikomahovu Etiku i Politiku. Treći svezak obu- 
hvata logičke spise, koji dolaze pod skupnim imenom Organon, 

Kod nas Hrvata prevedena je jedino u cijelosti Aristote- 
lova Poetika. Rekonstrukciju teksta, novi prijevod i komentar 
učinio je Martin Kuzmić, koji je to djelo izdao potporom hr- 
vatske vlade god. 1912. On u svom predgovoru kaže, da se uz 
Gomperzov prijevod poslužio i Pavićevim iz god. 1869. Ari- 
stotelovu Poetiku preveo je u novije vrijeme i Miloš Đurić. 
Izdano u Beogradu 1935. Osim ovoga djela koliko je meni po- 
znato, nemamo više nijedan prijevod kojeg drugog čitavog 
Aristotelovog djela. Ova činjenica još me više ponukala, da se | 
posvetim proučavanju filozofijskih Aristotelovih djela, da ih | 
onda postepence predam javnosti u hrvatskom prijevodu si 
potrebnim tumačenjem. 

Današnji silni razvitak psihologije, kojemu je sigurno naj 
više pridonio W. Wundt svojom primjenom eksperimentalne 
metode na čitavo područje psihologije, dakle i na ono, koje 
nije više psihofizičke naravi, a koji se razvitak očituje u sve 
većoj raščlanjenosti psihologije, kao i u sve većem produblji- 
vanju psiholoških problema, ponukao me, da od Aristotelovih 
djela odaberem za prevođenje upravo njegovo djelo IZepi wvyijs 

lozofije kod nas, a napose želim, izdanjem baš ovog djela, POR 
kazati, na kojem je stepenu bila psihologija qu Aristotelovo vri- 
jeme. Na taj čemo način s jedne strane najlakše upoznati ka- 
ko je ogromni napredak učinjen baš na ovom području filo- 
zofije, ali ćemo ujedno s druge strane opaziti, kako o temelj- 
nim pitanjima racionalne psihologije, koja kulminiraju u pi- 
tanju; što je duša; koja je njezina narav; kako ona nastaje; 
što se zbiva s dušom nakon smrti; nema ni danas jedinstve- 
nog rješenja. Drugim riječima, o čisto metafizičkim proble- 
mima u psihologiji, koji su po svojoj naravi izvan dohvata 
čiste empirije i eksperimenata, nema još ni danas takvoga rje- 
šenja, koje bi od svih bilo prihvaćeno kao posve sigurno i je- 
dino moguće. I kao što su u Aristotelovo vrijeme postojala 
najoprečnija mišljenja o naravi same duše, i o tumačenju du- 
ševnih doživljaja, tako se i danas, duševno doživljavanje, kao 
i problem same duše, različito rješava, i to, ili asocijativnom 
i aktualitetnom teorijom, ili zasebnim supstancijalnim  no- 
siocem i uzročnikom duševnih čina i doživljaja. Ovo razila- 
ženje u rješavanju osnovnih problema psihologije, najbolje 
nam pokazuje, kako su ti problemi teški za rješavanje, i kako 
se oni posebnošću svoje naravi i kompliciranošću duševnog 
života izmiču neposrednom uvidu našega razuma, te smo ih 
prisiljeni tek doumljivanjem rješavati. Time što nam nije sa- 
ma duša kao neka stvarnost neposredno na dohvatu, već što 
za nju saznajemo na temelju njezinih funkcija, otešćano je u 
velike konačno rješenje toga problema, iako naravno nije one- 
mogućeno. Mi smo naime i kod mnogih drugih problema pri- 
siljeni, da primjenom principa kauzalnosti, upoznajemo narav 
1 opstojnost nekog agensa, čiju stvarnost neposredno ne spo- 
znajemo. 
m, . NPPRTO i u psihologiji, na osnovu naravi samih du- 
oživljaja, zaključujemo opravdano na supstancijalnog 


sisjaa tih doživljaja, otklanjajući i asocijativnu i aktualitetnu 


Izdanjem ovoga prijevoda želim pri. 

Neke primjedbe o tekstovima Aristotelovog djela O duši. 


Nakon ovih općenitih uvodnih opazaka, potrebno je, da 
još nešto kažem i o samom Aristotelovom djelu ITeoi wvyijs.Pri- 
kazat ću ovdje najprije ukratko tekstove, kojima sam se kod 
prevođenja služio, kao i način samoga prevođenja, a onda ću 
kazati nešto i o samom tumačenju ovoga djela. 

Kao temeljnim tekstom služio sam se kod prevođenja onim 
tekstom što se nalazi u III. svesku skupnih Aristotelovih dje- 
la u izdanju A. F. Didota, Paris, i to izdanje iz god. 1921. Taj 
tekst je tako zvani opći ili vulgatni tekst, koji je po mišljenju 
'Torstrikovom, kako ćemo malo kasnije pobliže spomenuti, no- 
vijeg datuma od onoga koji se po njegovom mišljenju nalazi 
u pariškom kodeksu E 1853 u ostacima druge recenzije druge 
knjige O duši. Tekst u Didot-ovom izdanju rađen je na te- 
melju Bekkerove recenzije, te se od njegovog teksta vrlo ma- 
1o razlikuje. Kako je Bekker, a poslije njega i Trendelenburg 
u pogledu vjernosti teksta najveću vrijednost podavao već 
spomenutom pariškom kodeksu E 1853, te se jedan i drugi kod 
rekonstrukcije teksta ponajviše i njega držao, to je iza njih 
Bussemaker ponovno pregledao najvećom pomnjom, kako sam 
ističe, ovaj kodeks, i u predgovoru cit. Didotovog izdanja na 
str. VIII do XII u devet stupaca donio nova čitanja, koja su 
izmakla pažnji Bekkera i Trendelenburga. Ove Bussemake- 
rove razlike uzima poslije u obzir Ch. Belger kod drugog izda- 
nja Trendelenburgovog djela »Aristotelis de anima libri tres«. 
Ovaj Trendelenburgov tekst i komentar, izdan u Belgerovoj 
redakciji u Berlinu 1877, drugi je tekst, kojim sam se služio 
kod svoga prevođenja. Kako Trendelenburg u svom opširnom 
komentaru tumači tako reći redak po redak Aristotela, to mi 
je ovaj komentar bio od velike koristi ne samo kod tumače- 
nja pojedinih mjesta, nego i kod samoga prevođenja, jer sam 
baš pomoću ovoga komentara lakše utvrđivao smisao pojedi- 
nih riječi, koje Aristotel upotrebljava u više različitih značenja. 

Uz ova dva navedena teksta konzultirao sam kod prevo- 
đenja i Torstrikovu recenziju teksta izdanu u Berlinu 1862, 
te Biehl-Apeltovu, 3. izd. Leipzig 1926. Već sam prije spome- 
nuo kako je Torstrik držao, da je u fragmentima pariškog ko- 
deksa E 1853 našao ostatke nove recenzije druge knjige O du- 
ši, koja je starija od vulgatine recenzije. Taj naime kodeks, ka- 

ešćuje u Uvodu u svoga izdanja I—XXVI, sadr- 
o duši od kojih prva i treća potiče od jedne ru- 
ke, koja je napisala i drugu knjigu. No od te druge knjige sa- 
čuvan je samo njezin početak, koji se nalazi na istom listu na 
kojem i svršetak prve knjige. Isto tako sačuvan je samo i svr- 
šetak druge knjige, koji se nalazi na istom listu na kojem i 
početak treće knjige. Tako dakle od jedne ruke imamo prvu 
i treću knjigu i spomenuta dva fragmenta druge knjige. Od 
posve pak druge ruke potiče druga knjiga O duši, koja je 
naknadno umetnuta između prve i treće tako, da je prijašnja 
druga, od koje sad imamo samo fragmente, izbačena. Ovaj po- 
slije pisani tekst postao je vulgatni tekst. Torstrik misli, kad 
bi recimo postojao samo ovaj kodeks E, a drugi da bi svi pro- 
pali, onda bi se izvornim Aristotelovim tekstom morali smatra- 
ti oni fragmenti druge knjige, a ne tekst, koji je sačuvan u ci- 
jeloj drugoj knjizi. No ukoliko se na osnovu drugih postojećih 
kodeksa i grčkih tumača, mora smatrati i ovaj cijeli tekst pra- 
vim tekstom, to moramo, po mišljenju Torstrikovom, nužno 
zaključiti, da obje recenzije potiču od samoga Aristotela. 

Torstrik misli da je već u najstarije vrijeme bilo poznato, 
da obje recenzije druge knjige potiču od samoga Aristotela. 
Prva i to starija, od koje imamo sada samo fragmente, bila je 
na svom mjestu između prve i treće knjige, a druga mlađa, 
napisana od druge ruke, nalazila se na koncu treće knjige, ka- 
ko to svjedoči sačuvana bilješka pisana tom istom rukom na 
sadašnjem fragmentu druge knjige. Poslije je tijekom vre- 
mena, ova druga mlađa recenzija druge knjige, umetnuta u sa- 
mo djelo, i to tako, da je starija recenzija, kako je već spome- 
nuto, izbačena sa svoga prvotnog mjesta, Na taj način se eto 
lako dogodilo, da su ti izbačeni dijelovi propali, a sačuvali su 
nam se samo oni dijelovi, koji su bili napisani na svršetku prve, 
1 na početku treće knjige. 

Nadalje drži Torstrik, da su stari grčki komentatori po- 
znavali ovu stariju recenziju druge knjige, premda su se svi 
služili novijim vulgatnim tekstom. Tako navode stariji tekst 
mda mjestima Philopon, Themistije i Sophonije. Prema 
jednost em .% k m tonka kog može se sumnjati u (oh 

Ba fe . < os ojnost spomenutih fragmenata druge knjige. 
sudi Torstrik sgmentima druge knjige, sačuvan stariji tekt, 

Po tome, što je u tim fragmentima ista materija 


ko on to izvj 
žaje tri knjige 

obrađena na manje izglađeni, i više jednostavni način, nego 
što je to u vulgatnom tekstu druge knjige. I zato drži on, da 
s pravom fragmente naziva starijim, a cijelu knjigu, novijim 
izdanjem. 

Isporedimo li nadalje spomenute dvije recenzije druge 
knjige s tekstom druge knjige kako se nalazi u kodeksu S 
(Laurentianus 81/1.) opazit ćemo, da je taj tekst neko srednje 
izdanje između spomenutog starijeg i novijeg izdanja, ali tako, 
da je bliži starijem izdanju, koje je jednostavnije. Prema tomu, 
kaže Torstrik, imamo od druge knjige O duši tri recenzije I 
to najstariju Aristotelovu recenziju, zatim njegovu drugu ili 
vulgatni tekst, i napokon treću, koja je nastala mnogo kasnije 
od dviju Aristotelovih, te sadrži vulgatni tekst, koji je bliži 
starijoj, nego novijoj recenziji. 

No ne samo da je Torstrik čvrsto uvjeren, da je u pariš- 
kom E kodeksu našao dva različita teksta druge knjige O duši, 
koja oba potiču od Aristotela, nego on drži pače vrlo vjerojat- 
nim, da je Aristotel i prvu i treću knjigu svoga djela O duši, 
izdao sam u dva izdanja, naime uz prvo izdanje još i drugo 
ispravljeno i nadopunjeno. On to pokušava i dokazati ispore- 
đivanjem različitih kodeksa. Ujedno tvrdi, da sadašnji tekst 
treće knjige ne potiče od Aristotela, nego je sastavljen od ne- 
kog nepoznatog autora od dvaju prijašnjih izdanja. U koje je 
vrijeme ovo spajanje tekstova nastalo ne može se, veli on, 
odrediti. Jedino je to sigurno, da su već Themistije i Aleksan- 
dar imati isti tekst treće knjige, koji imamo i mi. Prema tomu 
je sadašnji tekst treće knjige sigurno postojao već u četvrtom 
stoljeću poslije Krista. 

Iznio sam nešto opširnije ovo Torstrikovo mišljenje, koje 
je u svoje vrijeme pobudilo pažnju u naučnom svijetu, i ujedno 
dalo poticaj, da se ponovno ispita pariški E kodeks. Učinili su 
to, kako navodi Apelt u svom uvodu u Biehlovo izdanje (str. 
III. i IV.), Pansch, Biehl, Stapfer, Rodier, i to tolikom pom- 
njom, da su iznijeli o tom kodeksu sve, što se uopće moglo još 
reći, tako da nam je taj kodeks poznat danas u najsitnije tan- 
čine. Sama Torstrikova teza o dvjema Aristotelovim recenzi- 
jama, nije prihvaćena u naučnim krugovima, te se danas kao 
posve nedokazana otklanja. Sam Belger, koji i te kako cijeni 
'Torstrikov kritički rad, te se njime i poslužio kod drugog iz- 
danja Treudelenburgovog djela, priznaje, da iz Torstrikovih 

ijedi, da obje recenzije druge knjige o du- 
ši, potiču od samoga Aristotela. Ustvrditi se može jedino to, da 
obadva teksta dolaze pod Aristotelovim imenom. Da li su pak 
postojale i dvije recenzije prve i treće knjige, ostaje potpuno 
nerješeno. (isp. 0. €- str. XXV i XXVI.) Isto tako otklanja i 
Biehl Torstrikovo mišljenje, da su u pariškom kodeksu E sa- 
držane dvije Aristotelove recenzije. On drži da je neshvatljivo, 
da bi Aristotel, koji je svoje misli o nekom predmetu uvijek 
jasnim i preciznim riječima izražavao, ponovno tu istu građu, 
iza kako ju je već jednom pismeno izdao, kroz cijele knjige 
u drugu formu preokrenuo. Zato Biehl misli, da oni fragmenti 
druge knjige u pariškom kodeksu, nisu drugo, do li ostaci pa- 
rafraze, načinjene na osnovu Aristotelovih tumačenja, ili mo- 
žda tekst sastavljen od kojeg Aristotelovog učenika na teme- 
lju upamćenih tumačenja. A što se tiče sadašnjeg teksta treće 
knjige, on nije također nastao, kako su to dokazali Vahlen i 
Neuhaeuser, spajanjem dvaju Aristotelovih tekstova, kako je 
tvrdio Torstrik. (isp. Biehl-Apelt o. c. str. VIL.) 

Četvrti napokon tekst, kojim sam se kod prevođenja slu- 
žio, je već spomenuti Biehl-Apeltov tekst, izdanje od 1926. I 
ovaj tekst, imade za glavnu podlogu pariški E kodeks, premda 
je, kao i svi već prije navedeni tekstovi, rekonstruiran i po- 
moću drugih kodeksa. Popis ovih kodeksa, nalazi se kod svih 
navedenih izdanja označen u uvodu. Trendelenburg povrh to- 
ga donosi i točan opis pojedinih kodeksa, te koga zanima, kako 
ti kodeksi izgledaju, može to naći u njegovom uvodu. 

Svi ovi tekstovi obiluju kritičkim bilješkama, te pružaju 
prevodiocu mogućnost, da se odluči eventualno i za drugo či- 
tanje, nego što je označeno gore u tekstu, ukoliko to drži 
opravdanim. S time u vezi napominjem, da mome radu nije 
bila svrha da dadem neku novu recenziju teksta, već da opće- 
s. prihvaćeni i kritički utvrđeni tekst zaodjenem u hrvatsko 
ruho. 


premisa nikako ne sl 


Neke primjedbe o prijevodu i komentaru Aristotelovog 
djela O duši. 


P rikazavši tekstove kojima sam se služio, valja mi nešto 
pa o načinu prevođenja. Što se tiče načina prevođena, tu u? 
jedan srednji, postoje i dva ekstrema. Neki naime drže, da je 

potrebno dati doslovni, ili kako neki kažu ropski prijevod. Pri- 
mjer takvoga prevođenja imamo baš u prijevodu već prije spo- 
menutog Vilima iz Moerbeka. On ne samo da je preveo svaku 
pojedinu riječ grčkog originala, nego se držao gotovo uvijek 
i istog originalnog poredka riječi. Takav je prijevod istina vjer- 
na slika originala, ali je često baš zbog te vjernosti nerazum- 
ljiv onomu, koji ne pozna jezik iz kojega je prijevod učinjen. 
To vrijedi napose, ako se duh jezika u koji se prevodi, kao i 
način izražavanja, razlikuje od duha jezika s kojega se pre- 
vodi. I zato držim, da ne valja slijediti ovaj način prevođe- 
nja, ako je on na štetu jasnoće i razumljivosti prijevoda. Dru- 
go ekstremno stanovište drži obratno od prvog, da se kod pre- 
vođenja imamo obazirati jedino na jezik na koji prevodimo, 
ie nastojati, da u tom jeziku vjerno reproduciramo samo misli, 
a ne i riječi dotičnog autora, čije djelo prevodimo. Mora se 
priznati da ovakav prijevod, ako je uistinu dobro izveden, daje 
često puta, barem obzirom na formu, dojam originalnoga dje- 
la. No ipak mislim, da je ovakav slobodni prijevod, koji se baš 
zbog svoje slobode vrlo lako pretvara u običnu parafrazu, često 
puta na štetu ne samo vjernosti misli, nego i načina kako su te 
misli u originalu izražene, što je mnogo puta od ne male važ- 
nosti kod znanstvenih djela, i to napose kod onih, koja obra- 
đuju suptilne i zamršene filozofijske probleme. Dok bi se dakle 
kod običnih literarnih djela, ovakav slobodni način prevođenja, 
mogao još nekako opravdati, to mislim, da ga kod naučnih dje- 
la, zbog spomenutih razloga, ne valja slijediti. I zato sam ja kod 
svoga prevođenja, odabrao srednji put, između ova dva eks- 
tremna. Išao sam naime za tim, da dadem prijevod, koji će što 
vjernije izraziti misli samoga pisca, i to na način, kako ih iz- 
ražava sam pisac. Otstupio sam od toga jedino u onim sluča- 
jevima, gdje bi doslovni prijevod grčkoga teksta, zbog kratkoće 
ili neobičnosti načina izražavanja misli, bio na štetu jasnoće 
hrvatskog prijevoda. Da to postignem, učinio sam najprije 
doslovni prijevod svih triju Aristotelovih knjiga O duši. Taj 
doslovni prijevod učinio sam i zato, jer sam uz prijevod Ari- 
stotelovih djela odlučio sastaviti i grčko-hrvatski rječnik za 
njegova djela, u kojem bi bila napose sadržana Aristotelova 
filozofijska terminologija. Pomanjkanje takvoga rječnika često 
puta sam osjetio kod prevođenja, jer je M. Kappesov rječnik, 


u kojem su alfabetskim redom poredani i tumačeni Aristote- 

lovi filozofijski tehnički termini, dosta manjkav, te sadržaje baš 
samo najvažnije termine. Tako sam ja već sada načinio pot« 
puni rječnik Aristotelovog djela O duši, koji sadrži cca 2.000 
različitih riječi i filozofijskih termina, koji dolaze u tom djelu, 
uz točnu oznaku u kojoj knjizi, glavi i retku pojedina riječ 
dolazi, i kakvo značenje ima na tom mjestu, ako dotičnu riječ 
Aristotel uzima u različitim značenjima na drugim mjestima. 
To je ujedno temelj budućeg Aristotelovog rječnika, koji će 
nastati daljnim prevođenjem ostalih Aristotelovih djela. Ako 
taj moj rječnik i ne će biti tako brzo predan javnosti, to je on 
zasada barem za mene od velike koristi kod daljneg prevo- 
đenja. 

Na temelju ovog doslovnog prijevoda načinio sam onda 
drugi, u kojem sam nastojao što vjernije izraziti Aristotelove 
misli, pazeći kod toga i na njegov poredak riječi. Kad sam na 
taj način načinio prijevod, koji je po svojem stilu bio vrlo bli- 
zu originalu, uvidio sam, da bi neka mjesta bila dosta nejasna, 
i zato sam kod trećeg usavršavanja prijevoda takva mjesta iz- 
razio nešto slobodnije u pogledu stila, pazeći jedino na to, da 
smisao ostane isti. Na taj način, mislim, da mi je uspjelo nači- 
niti prijevod, koji se nije niti udaljio previše od originala, a 
niti je tako vezan po stilu uz original, da bi bio zbog toga ne- 
jasan i nerazumljiv. Naravno, da ona mjesta, koja su u grčkom 
tekstu zbog iskvarenosti samoga teksta nejasna, nisam ni ja u 
svojem prijevodu mogao učiniti jasnim i lako razumljivim. 
Razjašnjenje takvih mjesta, koliko se uopće dadu razjasniti, dao 
sam u komentaru pojedinih knjiga. 

Prijevod sam dao na uvid prof. dru Šancu, D. I., koji je 
kod nas sigurno jedan od naboljih poznavaoca Aristotelove fi- 
lozofije. Poznato je njegovo posve originalno tumačenje i shva- 
ćanje Aristotelove nauke o materiji i formi. Latinski pisana ras- 
Prava o tome, štampana je u Bogoslovskoj Smotri 1928. Ovom 
prigodom zahvaljujem dru Šancu na opaskama, koje mi je dao 
U vezi s mojim prijevodom. 

Sto se tiče komentara, taj je načinjen ponajprije na te- 
melju samoga Aristotelovog teksta. Princip je naime, kojega 
Se valja kod svakog tumačenja držati, da najprije gledamo 
moje neki pisac napisao, a zatim da nastojimo shvatiti, što 
. time htio reći, Riječima pak treba dati onaj smisao, koji 

goVara tekstu i kontekstu, Ukoliko bi negdje međutim smi- 

sao bio nejasan, treba da ga nastojimo razjasniti pomoću onih 
mjesta, gdje se dotični pisac jasnije izražava. Ujedno moramo 
manje jasna mjesta tako tumačiti, da naše tumačenje ne dođe 
u sukob s jasnom naukom nekoga pisca. Potrebno je to na- 
pose kod starih pisaca, kod kojih se originalni tekst izgubio, 
te danas raspolažemo samo s prepisima, koji su se daljnim pre- 
pisivanjem lako iskvarili. Kakogod su ova izložena načela po 
sebi jasna, te se možda mnogome čini i suvišnim da ih ovdje 
spominjem ipak sam to učinio, jer se protiv njih možda češće 
griješi, nego možda ko i misli. 

Kako sam kod svoga tumačenja morao uzeti u obzir i je- 
zičnu i sadržajnu stranu, to sam se obzirom na prvu služio 
poglavito tumačenjima Trendelenburga i Torstrika, a za stvar- 
na tumačenja uzeo sam kao podlogu komentar sv. Tome, koji 
spada među najbolje sredovječne komentatore Aristotelovih 
djela. Od starih grčkih tumača imao sam na dispoziciju samo 
Simplicijev komentar. Što se pak tiče nauke pojedinih Ari- 
stotelovih pretšasnika, koje on navodi u ovom svojem djelu 
konzultirao sam izvrsno djelo od Dielsa: Die Fragmente der 
Vorsokratiker. Ostalu literaturu kojom sam se također u svom 
poslu služio navodim na koncu ovoga uvoda. 

A sada da kažem samo još nešto o vremenu, kađa je Ari- 
stotel napisao svoje djelo O duši, i kako je ono sastavljeno. U 
Aristotelovom naučnom radu, kao i razvitku njegovog filo- 
zofijskog sistema, možemo razlikovati tri razdoblja. Prvo, kad 
Aristotel stoji pod jakim utjecajem svoga još živog učitelja 
Platona. U to je vrijeme on vezan u svojim spisima i obzirom 
na sadržaj i obzirom na formu na svoga velikoga učitelja. U 
ovom razdoblju možda su nastali i najstariji dijelovi treće 
knjige nauke o duši. Drugo razdoblje poklapa se najvećim di- 
jelom s vremenom Aristotelovog boravka u Assosu, te je ka- 
rakterizirano reformom Platonove metafizike, i to napose kri- 
tikom njegove nauke o idejama. Treće razdoblje pada u vri- 
jeme njegovog boravka u Ateni, i tu je Aristotel na vrhuncu 
svoje naučne djelatnosti i filozofske samostalnosti. U tom tre- 
ćem razdoblju imalo bi nastati cijelo njegovo djelo o duši. (Isp. 
Ueberweg: Gesch. d. Phil. B. I. str. 360 squ.) Svoju nauku o 
duši obradio je Aristotel u tri knjige. Prva knjiga ima pet po- 
glavlja, druga dvanaest, a treća trinaest. U grčkom tekstu 
nemaju pojedina poglavlja nikakvog posebnog naslova, no ja 

"MNM... emma 
sam prema sadržaju pojedinih poglavlja ratni početak 

kog poglavlja odgovarajući naslov, slije . u tom primjer 
te koji je to isto učinio u svojem prijevodu ovog Ari- 
islo djela. Činilo mi se to zgodnim, jer ovako čitatelj 
odmah po naslovu znade o čemu se u tom poglavlju raspravlja, 
Navodim ovdje naslove pojedinih poglavlja, kako sam ih ja 
sastavio, da tako uzmognu čitatelji unaprijed saznati o čemu 
sve Aristotel govori i raspravlja u svojoj nauci o duši. 

Prva knjiga. 1. Teškoće i problemi nauke o duši. 
9. Filozofski nazori o duši prije Aristotela. 3. Da li spada gi- 
banje na bit duše. 4. Duša nije sklad, niti broj, koji se giba. 
5. Duša nije sastavljena od počela. 

Druga knjiga. 1. Duša je prva entelehija naravnoga 
organičkoga tijela. 2. Duša je princip života, osjećanja i mi- 
šljenja. 3. U kakvoj su međusobnoj vezi pojedine duševne mo- 
ći. 4. Prehrana i rađanja. 5. Osjetilno opažanje. 6. Vrste osje- 
tilnih predmeta. 7. Vid, boja i svijetlo. 8. Zvuk i sluh. 9. Njuh 
i miris. 10. Okus i vrste okusa. 11. Opip. 12. Osjet i osjetilna 
moć. 

Treća knjiga 1. Koliko ima osjetila i od čega su 
sastavljena. 2. Djelovanja pojedinih osjetila. 3. Da li je mi- 
šljenje isto, što i osjećanje. Što je maštanje i kako nastaje. 
4. Razum i njegovo djelovanje. 5. Tvorni i trpni razum. 6. Ka- 
ko razum misli i poima stvari. 7. O djelovanju pojedinih du- 
ševnih moći. 8. Duša je na neki način sve što postoji. 9. Koja 
moć izvodi mjesno gibanje. 10. Razum i težnja kao principi 
gibanja. 11. Što je princip gibanja kod nesavršenih životinja. 
12. Koja su osjetila potrebna pojedinim rodovima živih bića. 
13. Opip je najnužnije osjetilo za životinje. 

Kako se iz ovoga sadržaja vidi, Aristotel u prvoj knjizi 
iznosi općenito probleme psihologije, te ujedno daje kratak 
prikaz filozofskih nazora o duši, na koje se onda u tri slije- 
deće glave kritički osvrće. U drugoj knjizi iznosi svoju defini- 
ciju duše, i ujedno govori o funkcijama vegetativnog i senzi- 
tivnog principa, tumačeći pojedine vrste osjetilnog djelova- 
nja. U trećoj napokon knjizi govori o intelektivnoj duši ili ra- 
Zumu, te o načinu njegovog djelovanja. 

. pis i druga glava iz prve knjige sačinjava 
daniti ove dvin zoovu psihologiju, to sam odlučio objelo- 
je glave zajedno s tumačenjem i prije nego će 


noemi 


neki 

izaći čitavo ovo djelo t. j. prijevod i komentar, Iz ovoga izvatka 
moći će čitatelji upoznati način Aristotelovog rasvravlienja. i 
ujedno barem nešto prosuditi, kako sam preveo ovo djela na 
hrvatski. Čitavo djelo nadam se da će uz pomoć Božju, izaći 
još tokom ove godine, i imat će oko 300 štampanih stranica 
obične osmine. 


Kod prijevoda sam uzeo Bekkerovu citaciju, jer je opće- 
nito prihvaćena u naučnom svijetu. Brojevi, koji označuju 
redke odgovaraju recima u grčkom tekstu, a ne recima u hr- 
vatskom prijevodu, jer to dvoje nije bilo moguće uvijek us- 
kladiti. Ti su brojevi stavljeni izvan teksta sa strane. Brojevi 
u tekstu označuje veće odlomke, kako su označeni u Didot-ovom 
izdanju. Ovi su brojevi stavljeni zato, jer komentar nije sa- 
stavljen po recima, nego po ovim većim odlomcima. Pomoću 
ove dvostruke oznake, držim, da će biti lako naći odgovarajuće 
mjesto kako u tekstu, tako i u komentaru. Kako sam već 
ovdje u uvodu naveo djela, kojima sam se služio kod tuma- 
čenja, a činim to isto i u popisu literature, to u komentaru, da 
izbjegnem svako suvišno citiranje ispod linije, navodim po- 
sebno samo ona mjesta iz spomenutih autora, gdje u komen- 
taru navodim njihov doslovni tekst, za potvrdu kojega tuma- 
čenja. 

ARISTOTEL: O DUŠI. 


PRVA KNJIGA 
PRVA GLAVA 


Teškoće i problemi nauke o duši. 


Ako držimo, da je znanost korisna i ugledna, i to jedna 402a 


više, druga manje, bilo radi temeljitosti, bilo radi veće koristi 
i izvanrednosti predmeta, to možemo opravdano iz oba razloga 
smatrati istraživanje o duši jednom od najvrednijih znanosti. 
Čini se da je spoznaja o duši vrlo korisna i za svukoliku nauku, 
a ponajviše za prirodnu; jer je duša kao princip živih stvorova. 
Nastojat ćemo promotriti i upoznati narav i supstanciju duše, 
a zatim njena svojstva, od kojih, čini se, da su nekoja vlastita 
duševna zbivanja, a nekoja da se po njoj nalaze u živim stvo- 
rovima. 

2. No dakako da je najteže steći neki dokaz o duši; 
i budući da je mnogim drugim stvarima ovo istraživanje za- 
jedničko, naime, istraživanje supstancije i pojma, mogao bi ko 
pomisliti, da je i jedan način istraživanja kod svih stvari, kojih 
želimo upoznati supstanciju, kao što je i dokazivanje za ne- 
bitne vlastitosti; stoga bi valjalo istražiti taj postupak. Ako li 
pak ne postoji jedan zajednički postupak, kojim dolazimo do 
pojma stvari, tada postaje metodičko istraživanje još teže; tre- 
bat će naime za svaki predmet odrediti na koji ga način valja 
istraživati. No da je i jasno, treba li se poslužiti dokazivanjem, 
ili diobom ili kojim drugim načinom istraživanja, postoji još 
mnogo teškoća i zabluda, od kojih principa valja istraživati. 
Jer su različiti principi kod različitih predmeta, kao na pr. kod 
brojeva i ravnina. 

3. A prije svega možda treba ustanoviti u koji rod spada 
duša, išto je, mislim naime, da li je neko pojedinačno biće 
(individuum) i supstancija, ili je kakvoća, ili kolikoća, ili koja 
druga od ustanovljenih kategorija; nadalje, da li spada među 

stvari, koje su moguće, ili je većma neka entelehija, jer to nije 
mala razlika. 4. Valja također ispitati, da li je duša djeljiva, ili 
nedjeljiva, i da li je svaka duša istovrsna ili ne, i ako nije isto- 
vrsna, da li se razlikuje vrstom ili rodom. Jer koji sada go- 
vore i raspravljaju o duši, čini se da gledaju samo na ljudsku 
dušu. 5. A valja paziti na to, da li postoji samo jedan pojam 
duše isto tako kao i živog stvora, ili je za svaki živi stvor dru- 
gi pojam duše; na pr. kod konja, psa, čovjeka, Boga; živi stvor 
kao opći pojam ili nije ništa, ili je nešto posljednje. Isto tako 
ako bi se moglo i što drugo općenito izricati. 

6. Osim toga, ako nema mnogo duša, nego mnogo dijelova 
duše, da li treba istraživati prije cijelu dušu ili dijelove. No 
teško je i kod dijelova ustanoviti, kako se razlikuju međusobno, 
i da li treba prije istraživati dijelove, ili njihova djelovanja, 
na pr. mišljenje ili moć mišljenja, i osjetilno opažanje ili moć 
opažanja; a isto tako i kod ostalih duševnih moći. 7. Ako treba 
prije istraživati dijelove, opet bi mogao ko nabaciti pitanje, da 
li valja istraživati predmete prije. njih, na pr. osjetilni pred- 
met prije osjetilne moći, i predmet uma prije moći mišljenja. 

8. Čini se, da ne samo spoznaja biti pridonosi shvatanju 
uzroka nebitnih vlastitosti (akcidenata), što pripadaju supstan- 
cijama, kao na pr. u matematici pojam ravnoga i savijenoga, 
ili erte i ravnine rađa saznanjem kolikim su pravim kutevima 
jednaki kutevi trokuta, nego biva i obratno: nebitne vlastitosti 
mnogo pridonose spoznaji biti; jer ako možemo pomoću mašte 
razjašnjavati nebitne vlastitosti, bilo sve, bilo većinu njih, tada 


ćemo moći i o supstanciji najbolje kazati. Jer je početak sva-: 


kog dokazivanja pojam (bit) stvari, tako da je očito, da su sve 
definicije sofistički i isprazno rečene po kojima se ne dolazi 
do spoznaje nebitnih vlastitosti, a niti se o njima može lako na- 
gađati. 

9. A postoji teškoća i glede duševnih promjena, da li kod 
svih sudjeluje i imalac duše, ili ima što i vlastito samoj duši. 
To treba istražiti, ma da nije lako. Čini se većinom, da duša 
ništa ne doživljava bez tijela, niti ne čini, kao što na pr. kad 
se ljuti, pouzdaje, teži, jednom riječju, kad osjeća. Čini se da 
je duši najvećma svojstveno mišljenje. No ako je i mišljenje 
neko maštanje, ili barem ne biva bez maštanja, ne bi se ni ono 
moglo zbivati bez tijela. 10. Ako dakle postoje neka djelova- 


nja ili promjene koje su vlastite duši, bilo bi moguće, da se ona. 

odvoji od tijela; ako joj pak ništa nije vlastito, ne bi bila od- 
vojiva, nego je kao pravac, koji ima kao pravac mnoga svoj- 
stva, na pr. da dira mjedenu kuglu u točki, a ipak je ne će dirati 
kao odvojen od tvari, jer se vazda neodjeljivo nalazi s nekim 
tijelom. Tako eto čini se i da su sve promjene duše, srdžba, bla- 
gost, strah, sažaljenje, nadalje radost, te ljubav i mržnja u vezi 
s tijelom; jer kod svega toga sudjeluje i tijelo. A pokazuje to 
i činjenica, da se gdjekad čovjek ništa ne razdraži ili ne boji, 
premda nastupaju jaki i jasni podražaji, a gdjekada se uzbuđuje 
od malih i nejasnih podražaja, ako je tijelo uzbuđeno, i tako se 
vlada, kao da se srdi. A to se vidi još bolje po tome, da se 
gdjekad, premda se ne događa ništa što zadaje strah, dolazi 
ipak u čuvstva straha. Ako je tomu tako, očito je, da su du- 
ševne promjene u vezi sa tvari. Stoga su i definicije duševnih 
promjena takove, na pr. srdžba je neko gibanje izvjesnog ti- 
jela, ili njegovog dijela ili moći, povodom nečega i u svrhu 
nečega. 11. Radi toga spada na naravoslovca da raspravlja o 


duši, bilo svakoj, bilo takvoj. No drukčije bi definirao pojedina 


duševna raspoloženja naravoslovac, a drukčije filozof, na pr. 


što je gnjev? Jedan bi naime definirao to kao žudnju za osve- : 


tom za pretrpljenu uvredu, ili nešto slična, a drugi kao uza- 
vrenje krvi ili toplote oko srca. Jedan od njih podaje tvar, a 
drugi formu i (razlog) pojam. Jer je pojam forma stvari, ali 
treba da je u određenoj tvari, ako hoće da bude. Kao što je na 
pr. jedan pojam kuće ovakav, da je kuća zaustavan pokrov pro- 
tiv štete od vjetrova, kiša i žega, a jedan, da je kuća pokrov od 
kamenja, opeke i drva, drugi opet, da je forma u tim stvarima 
zbog takve svrhe. Ko je dakle od tih istraživalac prirode? da 
li onaj koji gleda samo na tvar, a ne mari za pojam, ili koji se 
bavi samo pojmom? ili zapravo onaj koji spaja jedno i drugo? 
A od pređašnjih ko je svaki napose? Zaista nitko se ne bavi vla- 
stitostima tvari, koje su neodvojive i koliko su neodvojive, osim 
naravoslovca, koji se bavi svimkolikim djelovanjima i pro- 
mjenama takvoga tijela i takve tvari. A što nije takvo, tim se 
bave i drugi; a nečim se možda bavi i zanatlija, kao na pr. 
graditelj, ili liječnik; što nije odvojivo od tvari, te ukoliko nije 
vlastitost takvoga tijela i dobiveno je apstrakcijom, time se 
bavi matematik, a koliko je nešto odvojeno od svake tvari, time 
se bavi prvi filozof (metafizik). : 

Ali sada se vratimo na započeto raspravljanje. Rekosmo, 
da su doživljali duše neodvojivi od fizičke tvari živih stvorova 
ukoliko su poput srdžbe, straha, i nijesu kao crta i ravnina, 


DRUGA GLAVA 
Filozofski nazori o duši prije Aristotela. 


Potrebno je da istražujući dušu ujedno razmotrimo teškoće 
na koje treba da odgovorimo. Nastavljajući raspravu promotrit 
ćemo mnijenja predaka, koji su također istraživali dušu, da 
eno što je valjano rečeno prihvatimo, a što nije dobro, toga 
da se čuvamo. Ponajprije ispitujmo ono, što se najvećma čini, 
da pripada duši po naravi. 

2. Izgleda, da se živo od neživoga razlikuju najvećma po 
gibanju i osjećanju. To dvoje tvrde o duši i pređi. Neki naime 
kažu, da je duša najvećma i u prvom redu ono što giba. A mi- 
slivši, da ono što se samo ne giba, ne može gibati drugo, držali 
su, da duša spada među bića što se giblju. 3. Zato kaže De- 


404a mokrit, da je duša neka vatra i toplina. Budući da po njemu 

ima bezbroj oblika i atoma, uzimlje on, da su krugljasti atomi 
vatra i duša; ti su poput tako zvanih atoma (strugotina) u zra- 
ku, što se vide na sunčanim zrakama, što probijaju kroz pro- 
zor; od atoma sastavljenu smjesu svakojaka sjemena nazivlje 
Demokrit počelima cijele prirode. Isto kaže i Leukip. Po nji- 
ma su dakle krugljasti atomi duša, jer ovakvi oblici mogu naj- 
lakše svuda prodirati i gibajući se sami ostalo gibati. Oni mi- 
šljahu naime, da je duša ono, što giba žive stvorove; i da zato 
živo traje, dokle i disanje. Jer kad zrak što okružuje zemlju 
pritište tjelesa i istiskuje atome koji, budući sami nemirni, 
daju gibanje živim stvorovima, to kod disanja dolazi pomoć iz- 
vana tim, što drugi atomi ulaze i priječe, da ne odu oni, što se 
nalaze u živim stvorovima, obuhvatajući zrak što pritište i 
koči; a životinje žive dok mogu to činiti. 

4. A čini se, da ima isti smisao i ono što kažu učenici Pi- 
tagore. Jedni od njih naime kažu, da su strugotine u zraku 
duša, a drugi, da je duša ono, što giba te strugotine (atome). A 
to vele zato, jer se te strugotine vide, i kad je potpuno bez- 
vjetarje, kako se neprestance giblju. Na isto dolaze i oni, koji 


zovu dušom to, što se samo giblje; čini se naime, da su svi ovi 


Filozofski nazori o duši prije Aristotela. 21 
mislili, da je duši najvlastitije gibanje, i da se sve ostalo giba 
pomoću duše, a ona da se giba po sebi, jer nisu ništa vidjeli da 
giba, što se i samo ne giba. 

5. Jednako kaže i Anaksagora, da je duša ono što giba, i 
ako još neko reče, da je božanski duh pokrenuo svemir, ne do- 
duše potpuno onako, kako je mislio Demokrit. Taj je naime 
držao, da je duša naprosto isto što i razumni duh; misleći 
naime da je pojava zbiljnost (istina). Zato da je ispravno ispje- 
vao Homer, da je Hektor ležao bez svijesti. Demokritu dakle 
nije razumni duh neka moć za istinu, nego kaže, da je duša i 

razumni duh isto. Anaksagora pak manje jasno govori o tim 494b 


stvarima; jer na mnogo mjesta kaže, da je duh uzrok ljepote 
i istinitosti, a drugdje opet, da je duh duša; jer da se nalazi u 
svim živim stvorovima, velikim i malim, vrijednim i nevrijed- 
nim. A čini se, da se razumni duh, koji je nazvan po mudrosti, 
ne samo ne nalazi u svim životinjama, nego ga nema niti u 
svim ljudima. 

6. Svikolici dakle, koji su upravili svoj pogled na gibanje 
onoga što je živo, ti su mislili, da je ono, što je najsposobnije 
za gibanje, duša. A svi opet, koji su gledali na saznavanje i 
osjećanje, ti kažu, da se duša sastoji od počela, i jedni uzimlju 
više takvih, a drugi jedno. Kao što i Empedoklo misli, da se 
duša sastoji od svih počela (elemenata), a i svako pojedino od 
njih da je također duša, dok ovako govori: 

zemljom vidimo zemlju, vodom vodu, 
zrakom božanski zrak, vatrom zatornu vatru, 
a ljubavlju ljubav, i svađu nesretnom svađom. 

7. Isto tako i Plato u Timeu sastavlja dušu od počela; jer 
da se istovrsnim spoznaje istovrsno, a stvari da se sastoje od 
počela. Isto tako i u spisima O filozofiji stoji, da se sam živi 

stvor sastoji iz same ideje jedinice, te prve duljine i širine i vi- 20 


sine, a i sve ostalo na jednaki način. A rečeno je još i drukčije, 
razum da je jedinica, a znanje dva; jer razum se samo na je- 
dihicu odnosi, a mnijenje da je broj plohe, osjetilno opažanje 
broj prostornog lika, Jer su se brojevi zvali same ideje i prin- 


cipi, a oni se sastoje od počela. Stvari pak prosuđuju se djelo- 25: 


mice razumom, djelomice znanjem, dijelom mnijenjem, dije- 
lom osjetilnim opažanjem. I ovi brojevi su ideje stvari. 
8. Jer se činilo, da je duša ono što giba, i ono što spoznaje, 

a05ahvaćaju bestjelesna, a s ovima oni, 

zato su neki spojili oboje, izjavivši, da je duša broj, koji sam 


sebe giba. 
9. A ne 
to najviše oni, koji uzimlju tjelesna 


slažu se u pogledu počela, što su, i koliko ih ima, i 
počela s onima, koji pri- 
koji pomiješaše jedno i 
drugo, i izjaviše, da se od obojega sastoje počela. : 

10. Razilaze se nadalje i o množini. Jedni naime kažu, da 
postoji samo jedno počelo, a drugi, da ih je više, Dosljedno 
ovima označuju i dušu. I jer su držali ne bezrazložno, da je spo- 
sobnost gibanja narav počela, 11. činilo se odatle nekima, da 
je duša vatra; jer je ova ne samo najfinija, nego i najvećma od 
počela bestjelesna, a osim toga se prvenstveno giba, i giba sve 
ostale stvari. 

12. Demokrit je to još oštroumnije rekao i protumačio 
zašto postoji svaka napose od tih vlastitosti. Duša naime, da je 
isto što i duh, a taj da se sastoji od prvobitnih i nerazdijeljivih 
čestica, i sposoban je da giba radi sastava iz malenih dijelova 
i radi oblika. A od oblika kaže, da je najokretniji krugljasti; i 
takav da su ne samo duh nego i vatra. 

13. Anaksagora čini se, da kaže, da nije isto duša i razum, 
kao što smo prije kazali, ali se služi obima kao jednom naravi, 
izuzev što baš duh stavlja kao princip više od svega. Veli ba- 
rem, da je samo duh od bića jednostavan, i nepomiješan i čist. 
Pridaje pak oboje istom principu, ne samo saznavanje nego i 
gibanje, kad kaže, da je duh pokrenuo svemir. 

14. No čini se, da je i Tales držao, prema onome što se pri- 
povijeda, da je duša nešto, što je sposobno da giba, ako je do- 
ista rekao, da kamen ima dušu, jer giba željezo. 

15. Diogen pak, kao i neki drugi, drži, da je duša zrak, 
jer je mislio, da se zrak sastoji od najfinijih čestica, i da je po- 
čelo svega, i da duša zbog toga spoznaje i giba; duša spoznaje 
ukoliko je zrak počelo i koliko se od njega sastoji sve ostalo, 
a koliko je zrak nešto najfinije, sposobna je da giba. 

16. A i Herakit kaže da je duša počelo, ako je ona doista 
isparivanje, od čega sastavlja i sve ostalo. Kaže također, da je 
duša najviše bestjelesna, i da uvijek teče; a gibanim da se spo- 
znaje gibano. Da su bića u gibanju mislio je i on i mnogi drugi. 

17. Poput ovih čini se da je o duši mislio i Alkmeon. On 
kaže, da je duša besmrtna, jer je slična besmrtnicima, a to da 

joj pripada, jer se uvijek giba; jer da se giblju i sva božanska 
bića neprekidno uvijek, mjesec, sunce, zvijezde i čitav nebeski 
svod. 

18. Neki od manje sposobnih izjavili su, da je duša voda, 
kao na pr. Hipon. Izgleda da su došli do toga uvjerenja pro- 
matrajući sjeme, jer je ono od svih vlažno. Jer. i one koji kažu, 
da je krv duša Hipon pobija, tvrdeći, da sjeme nije krv, a ovo 
da je prva duša. 

19. Drugi opet rekoše, da je duša krv, kao na pr. Kritija, 
misleći, da je osjećanje najvlastitije duši, i da joj to pripada 
radi naravi krvi. Sva su dakle počela zadobila branitelja osim 
zemlje; za nju se nije nitko izjavio, izuzev ako je ko rekao, da 
se duša sastoji od svih počela, ili da su sva duša. 

20. Prema tomu svi određuju dušu trima vlastitostima: gi- 
banjem, osjetilnim opažanjem, bestjelesnošću. Svako od tih 
svojstava svodi se na počela. Stoga i oni, koji kao glavno pri- 
daju duši saznavanje, smatraju dušu počelom, ili je tvore od 
počela, naučavajući svi osim jednoga gotovo isto. Jer kažu da 
se jednako jednakim spoznaje. I budući da duša sve spoznaje 
sastavljaju je od svih počela. 

21. Svikolici dakle, koji uzimlju jedan uzrok i jedno po- 
čelo, uzimlju i da je duša jedno, na pr. vatra ili zrak. A koji 
uzimlju više počela, ti i dušu tvore od više počela. 

22. Jedini Anaksagora kaže, da je duh nepromjenljiv i da 
nema ništa zajedničko s nijednom od ostalih stvari. No kad je 
duh takav, kako će onda spoznati, i zašto, niti je on to rekao, 
niti je iz rečenoga jasno. 

23. Svi oni, koji usvajaju protivnosti u počelima, i dušu 
sastavljaju od protivnih počela. Oni, koji usvajaju jednu od 
protivnosti, na pr. toplotu ili hladnoću, ili što drugo takvo, jed- 
nako drže i dušu jednim od toga. Stoga se i za imenima povode. 
Oni naime, koji drže, da je duša toplina, kažu također, da je 
po tome i život nazvan, a koji drže da je hladnoća, kažu da se 
duša naziva po disanju i ohladnjenju. 

To je dakle ono, što nam je o duši predano, i to su raz- 
lozi zbog kojih filozofi tako govore. 

TUMAČENJE. 
PRVA KNJIGA. 
PRVA GLAVA. 

1. Problem duše spada sigurno među one probleme, koji 
najviše zaokupljaju ljudski duh. I zato je razumljivo, da se je 
več i najstarija filozofija bavila pitanjima o duši. Sam Aristotel 
odmah na početku svoga raspravljanja o duši ističe kako psi- 
hologija spada među najodličnije i najkorisnije znanosti, JET 
je spoznaja o duši korisna za svu prirodnu znanost. Duša je 
naime princip živih stvorova, t. j. i ljudi i životinja i biljki. Od 
nje potiče život i sve životne pojave. Aristotel naziva dušu prin- 
cipom, jer je ona razlog zašto je nešto živo. Oduzme li se duša 
od živoga bića, nestaje i samo živo biće. Psihologija spada među 
temeljite i sigurne znanosti. Svatko naime, kaže sv. Toma, si- 
gurno znade iz vlastitog iskustva, da ima dušu, i da duša daje 
život. 

No premda smo sigurni, da imamo dušu, još je uvijek 
otvoreno pitanje, što je duša, i kako da je definiramo. Zato 
nam istraživanje duše ima otkriti njezinu narav i supstanciju. 
Naša je želja, da saznamo što je duša u sebi, što je njezina bit, 
ili drugim riječima, što je supstancija duše, a zatim želimo upo- 
znati njezinu narav, t. j. kako se ona očituje prema vani u vezi 
s tijelom. Kad smo upoznali narav i bit duše, onda želimo upo- 
znati i sva duševna svojstva. Kod toga nam upada u oči, da 
neka svojstva izgledaju, kao da su vlastita samoj duši, a neka 
opet da pripadaju duši u vezi s tijelom. 

2. Istraživanje duše, kaže Aristotel, ima svojih teškoća. 
Tako odmah u početku nastaje pitanje, na koji način valja pri- 
stupiti istraživanju biti i naravi duše. No nije teškoća samo u 
pogledu metode istraživanja, nego i u pogledu načela ili prin- 
cipa od kojih valja započeti s istraživanjem. Kod brojeva na 
pr. započimamo jedinicom i prelazimo na ostale brojeve, a kod 
ravnine započimamo pravcem i prelazimo na ravninu. Tako eto 
i u pogledu duše moramo biti na čistu od kojih ćemo principa 
započeti s istraživanjem. 

3. Aristotel drži, da je najprije potrebno ustanoviti u koji 
rod spada duša, i što je ona. Da li je naime duša neko indivi- 
dualno biće i supstancija, ili pak spada u kategoriju kakvoće 
ili kolikoće ili u koju drugu od ustanovljenih kategorija. Jed- 

nako treba ispitati, da li je duša samo moguće biće, ili je pot- 
puno određeno i zbiljsko biće. O tom važnom pitanju bit će 
više govora kasnije. 

4. Treba istražiti i to, da li je duša nešto djeljivo ili ne- 
djeljivo. Nadalje, da li su sve duše istovrsne, ili nisu. Ako su 
raznovrsne, pita se, da li se samo vrsno razlikuju, ili se razli- 
kuju i rodom. Čini se naime, da su imali oni, koji su prije 
Aristotela raspravljali o duši, pred očima samo ljudsku dušu. 

5. Što se tiče pojma duše, potrebno je ustanoviti, da li po- 
stoji samo jedan pojam duše, kao što je samo jedan pojam za 
živi stvor, ili pak različnim živim stvorovima odgovaraju i raz- 
lični pojmovi duše. Tako da bi na pr. bio drugi pojam konjske 
duše, pseće, ljudske, božje. Kad Aristotel govori o božjoj duši, 
onda on to govori zato, kako veli sv. Toma, jer se u ono vri- 
jeme vjerovalo, da su nebeska tjelesa bogovi, i da imadu dušu. 

Govoreći o općim pojmovima upozoruje Aristotel, da opći 
pojam, odnosno ono što opći pojam izriče i označuje ne postoji 
izvansvijesno realno u svojoj općenitoj formi. Opće biti nisu 
neka izvansvijesna realna bića, jer u realnom svijetu postoje 
samo konkretna, pojedinačna bića. Budući da opći pojmovi kao 


4akvi, izvan našeg uma ne postoje, zato kaže Aristotel, da su 


oni ništa, a u koliko ih razum stvara apstrakcijom na osnovu 
konkretnih pojedinačnih stvari, utoliko su oni nešto posljednje. 
Ovo vrijedi ne samo za opći pojam živog bića i duše, nego za 
sve opće pojmove. 

6. Novi problem tvore duševne moći. Ponajprije nastaje 
pitanje, treba li dušu kao cjelinu ispitati prije pojedinih du- 


ševnih moći. Kako razlikujemo nadalje duševne moći, od nji- 


hovog djelovanja, i od predmeta na koje se njihovo djelo- | 
vanje odnosi, to nastaje pitanje, kojim ćemo redom započeti 
s istraživanjem. Da li ćemo naprije istraživati djelovanja po- 
jedinih moći, a onda tek same moći. Na pr. mišljenje, a zatim 
moć mišljenja. 

7. I opet, da li treba istraživati prije djelovanja, ili pak 
predmete duševnih moći. Na pr. osjetilne predmete prije osje- 
tilne moći. | 

8. A jednako je teško ustanoviti i kako se pojedine du- 


ševne moći razlikuju međusobno. Pitanja, koja smo ovdje na- 


veli, nameću se zato, jer kao što je istina, da nas točno pozna- 
vanje biti nekog predmeta dovodi do spoznaje njegovih vla- 

stitosti i nebitnih pripadnosti, tako nas s druge strane dobro 
poznavanje pojedinih vlastitosti nekog predmeta, dovodi do 
točnijeg poznavanja same biti dotičnog predmeta. Pojedine 
naime vlastitosti i pripadnosti, imaju svoj Oslo a Z2vor u Ba 
moj biti onoga predmeta na kojem se nalaze, i kojemu pripa- 
daju. Kao što dakle dolazimo pomoću nebitnih vlastitosti do 
definicija, tako jednako pomoću definicija upoznajemo akci- 
dente. : 

9. Osim navedenih problema ima još nekih, na koje mora 
psihologija odgovoriti. To je u prvom redu pitanje, da li kod 
duševnih promjena i raznih duševnih čina sudjeluje uvijek i 
tijelo, ili pak ima i takvih duševnih čina, koje izvodi sama 
duša neovisno od tijela. Rješenje ovoga pitanja nije lako, jer 
izgleda, da tijelo sudjeluje ne samo kod onih duševnih doživ- 
ljaja, kod kojih čovjek nešto osjeća, nego da tijelo sudjeluje 
zajedno s dušom i kod mišljenja, ako je naime mišljenje neko 
maštanje, ili ako ono ne nastaje bez mašte. Jer je i maštanje 
ovisno od tijela, i bez tijela ne bi ga niti bilo. 

Što se tiče samoga mišljenja, kaže sv. Toma, da je ono na 
neki način vlastito djelovanje duše, a na neki način opet dje- 
lovanje duše i tijela zajedno. Moramo naime razlikovati dvije 
vrste duševnih čina ili djelovanja. Kod jednih služi se duša 
tijelom kao instrumentom i kao objektom. Tako je na pr. za 
viđenje tijelo potrebno kao objekt, jer se boja, koja je objekt 
vida, nalazi na tijelu. Jednako potrebno je kod viđenja tijelo 
i kao instrumenat, jer iako viđenje potiče od duše, ipak ne 
biva ono bez vidnog organa, t. j. oka, koje služi vidnoj moći 
kao instrumenat. Viđenje dakle ne pripada samo duši, niti je 
samo čin duše, nego je čin duše i tjelesnog organa zajedno. 

Kod druge vrste duševnih čina, potrebno je tijelo duši, 
samo kao objekt, a ne ujedno i kao instrumenat. To vrijedi 
za mišljenje, koje ne nastaje pomoću tjelesnog organa, ali ipak 
treba tjelesni objekt. Tako se prema Aristotelu odnose fan- 
tazme ili pomisli prema razumu jednako, kao što boje prema 
vidu. Boje se odnose prema vidu kao objekt; dakle se i fan- 
tazme odnose prema razumu kao objekti. Budući da fantazme 
ne nastaju bez tijela, to se čini, da i mišljenje ne nastaje bez 
tijela. No tijelo je u tom slučaju samo objekt, a ne instru- 
menat. Iz toga slijedi, da je mišljenje vlastito djelovanje duše 
i duša se služi kod mišljenja tijelom samo kao objektom, Vi- 

đenje pak, kao i ostala osjetilna djelovanja, nijesu djelovanja 
same duše, nego duše i tijela zajedno. 

Budući da ono, što može po sebi djelovati, može i po se- 
bi opstojati, to je razum, koji može po sebi djelovati supsis- 
tentna ili samostojna forma, a ostale duševne moći su forme 
vezane uz materiju tako, da bez nje ne mogu ni djelovati ni 
postojati. Čitava teškoća pitanja, koje pokreće Aristotel, bila 
je, kako kaže sv. Toma u tom, što sva djelovanja duše izgle- 
daju kao djelovanja tijela i duše zajedno. 

10. Ako postoje takve duševne operacije, koje su vlastite 


.samoj duši, i u kojima duša nije na unutarnji način ovisna od 


tijela, onda bi se duša mogla odijeliti od tijela. Ako pak su 
sve duševne operacije proizvod duše i tijela kao jednog prin- 


.cipa djelovanja, onda se duša ne bi mogla odijeliti od tijela. 


Aristotel osvijetljuje to primjerom pravca i mjedene kugle. 
Pravac kao takav može dirati mjedenu kuglu u točki. No ovo 


.diranje može izvesti pravac samo ako se nalazi u nekoj ma- 


teriji. Isto vrijedi i za točku na mjedenoj kugli, koja također, 
da može biti dirnuta, mora biti u nekoj materiji. 

Jednako bi bilo i s dušom, kad ona ne bi imala vlastitog, 
od tijela neovisnog, djelovanja. Duša bi naime također imala 


.mnoga i različita djelovanja, ali bi sva izvodila samo u zajed- 


nici i ovisnosti od tijela. 

Opstojnost takvih duševnih stanja i djelovanja, koja iz- 
vodi duša u zajednici s tijelom, dokazuje Aristotel na taj na- 
čin, što pokazuje ovisnost nekih duševnih stanja i djelovanja 


.od tjelesnog raspoloženja. Tako se na pr. čovjek kadikad ne 


rasrdi niti zbog velikih razloga, a zapadne naprotiv u srdžbu 
zbog sitnice, ako mu je tijelo uzbuđeno. Ili, čovjek osjeća 
strah i boji se, premda mu ne prijeti nikakva pogibao, a to sa- 
mo zato, jer se tijelo nalazi u posebnom raspoloženju. Ako da- 
kle tjelesno raspoloženje i stanje, upliva na neka duševna sta- 
nja i djelovanja, onda ona očito nisu stanja i čini same duše, 
nego duše i tijela zajedno. I zato u pojmovima i definicijama 
ovih duševnih stanja dolazi do izražaja ova veza duše i tijela. 
11. Imajući pred očima navedene činjenice, spada na na- 
ravoslovca, da raspravlja o svakoj duši, t. j. io takvoj koja 
je neovisna i nevezana uz tijelo, kao i o onoj, koja je Posve 
vezana uz tijelo. N 
Ako gledamo kako će definirati pojedine duševne doživ- 


.ljaje naravoslovac, a kao metafizičar, vidjet ćemo, da nara- 

voslovac uvijek u svojoj definiciji ističe i tvar, x meiiaćjr 
apstrahira od tvari, i hoće da definicijom izrazi bit i uzrok tva- 
ri. No i te biti ukoliko izvan našega uma postoje, nisu bez tva- 
ri, nego se također nalaze u određenoj tvari. Pita se dakle, 
da li istraživanje o duši spada na naravoslovca ili na meta- 


fizičara. 
DRUGA GLAVA. 


1. Iza kako je Aristotel u prvoj glavi izložio teškoće i pro- 
bleme, kojima se mora psihologija baviti, i koje mora riješiti, 
ako hoćemo saznati što je duša i kakva je njezina narav, iz- 
nosi u drugoj glavi mišljenja svojih pretšasnika o duši. Ari- 
stotel slijedi time ono ispravno načelo, da novo mora organski 
slijediti iz staroga, i to tako, da služi ono što je u starom do- 
bro, i istinito, kao podloga za novo. Tako je potrebno i kod is- 
traživanja duše, da najprije ispitamo ono, što su već stari filo- 
zofi kazali o duši, i da ono što je dobro, prihvatimo, a što ne 
valja, da napustimo. Samo pak istraživanje treba, da započne 
od onih pojava za koje držimo, da pripadaju najviše duši po 
naravi. Na osnovu naime jasnih pojava lakše ćemo onda upo- 
znati one, koje su nam nejasne. 

2. Držeći se ove metode, treba da razmotrimo, po čemu 
se živa bića razlikuju od neživih. Uočivši ove razlike doći ćemo 
pomoću njih do spoznaje njihovog uzročnika, naime do spo- 
znaje naravi i biti duše. Živo od neživoga, izgleda, da se naj- 
više razlikuje po gibanju i osjećanju. Imajući to dvoje pred 
očima kušali su jedni od starih filozofa da odrede i upoznaju 
narav duše polazeći od gibanja, drugi polazeći od osjećanja ili 
spoznaje, a treći su spojili i gibanje i spoznaju, i tako kušali 
odrediti, što je duša. 

3. Iznoseći mišljenja svojih pretšasnika osvrće se Aristo- 
tel najprije na mišljenje onih filozofa, koji su gibanje smatrali 
kao glavnu i bitnu oznaku duše. Duša je ono što giba živi 
stvor, No jer su mislili, da ništa ne može gibati druge stvari, 
ako se i samo ne giba, držali su, da je duša ono što se i samo 
giba. To mišljenje zastupao je Demokrit i Leukip. Zastupajući 
čisti materijalizam priznavali su oni samo jednu supstanciju, 
i to materijalnu. Čitav svemir sastavljen je od bezbroj atoma, 
koji se razlikuju samo veličinom i oblikom..Od tih atoma ima- 


Filozofski nazori o duši prije Aristotela. 


aaa 
m o a 


iii 


29 


du krugljasti oblik vatreni atomi. Kako su ti atomi Po svom 
obliku najgibiviji, to jedino oni mogu biti duša, t. j. ono što 
svojim gibanjem giba sve drugo. Po ovom je dakle shvaćanju 
duša nešto posve materijalna, što čisto mehaničkim gibanjem 
stavlja u pokret biće u kojem se nalazi. Kako se ti atomi ne- 
prestano giblju, to bi oni pod pritiskom izvanjskog zraka iza- 
šli iz živog bića, i time bi živo biće prestalo biti živo, jer ga ne 
bi više ništa gibalo. Da se to ne dogodi, zato živo biće diše, i 
na taj način unilaze u nj novi krugljasti atomi, koji s jedne 
strane zamijenjuju one koji su izašli, a s druge strane svojim 
unilaženjem priječe one koji su unutra, da svi ne izađu. Prema 
tomu dok traje disanje, traje i život. 


Iz ovoga vidimo, da Demokrit i Leukip tumače životna 
gibanja čisto mehanički, i prema tomu ta gibanja nisu bitno 
različita od ostalih gibanja u svemiru. 

4. Slično mišljenje zastupaju i neki učenici Pitagore, jer 
također kao i Demokrit uče, da su duša one strugotine u zra- 
ku, koje vidimo kako se neprestano giblju. No to mišljenje 
ne dijele svi Pitagorini učenici, jer su neki učili, da je duša 
zapravo ona sila, koja giba atome. Kakova je to sila, i koja je 
njezina narav, ne može se razabrati iz ovoga kratkoga izvje- 
štaja u Aristotelu. Isto tako ne možemo pobliže upoznati na- 
rav duše, niti iz same tvrdnje, da je duša »nešto«, što giba sa- 
mo sebe. Što je ovo nešto, i kako ono giba živi stvor svojim 
gibanjem, posve je nejasno. 


5. Anaksagora također zastupa mišljenje, da je duša ono 
što daje gibanje živom stvoru. No ipak ne shvaća Anaksagora 
dušu jednako kao i Demokrit. Taj naime tvrdi, da je duša isto 
što i razumni duh. A tvrdi to zato, jer ne priznaje razlike iz- 
među razumne i osjetilne spoznaje, nego svu spoznaju svodi 
samo na osjetilnu spoznaju. Do te pak spoznaje prema Demo- 
kritu dolazimo na taj način, što iz predmeta izlaze male slike, 
koje unilaze u naša osjetila i u dušu, i tako svojim dodirom 
stvaraju u nama spoznaju dotičnoga predmeta. Budući da je to 
jedini način kojim dolazimo do spoznaje, kao i jedina spo- 
znaja koju imamo, to naravno onda i one sličice, koje nam se 
Pojavljuju, smatramo za istinu. Ono pak što nam se ne pojav- 
ljuje, to niti ne spoznajemo. I zato kaže Demokrit, da je at 
mer ispravno ispjevao, da je Hektor ležao bez svijesti, t /- 

bez ikakve spoznaje. Omamljen naime od udarca, izgubio je 
sposobnost osjećanja i time svaku spoznaju. Prema tomu je 
Demokritu isto osjećati, što i misliti, I zato kaže Aristotel, 
istovjetuje Demokrit dušu i razumni duh, jer mu razum nije 
moć za spoznaju istine. 

Zelleri međutim drži, da sam Demokrit nije pridavao 
jednaku vrijednost osjetilnoj i razumnoj spoznaji, kako to 
tvrdi ovdje Aristotel, jer bi s takvom tvrdnjom došao u su- 
kob s temeljnim zasadama svoga sistema. Kako se sve stvari 
prema Demokritu sastoje od atoma, atome pak pomoću osje- 
tila ne opažamo, to nam očito osjetilno opažanje ne otkriva is- 
tinu. Dosljedno tome nije ni osjetilna pojava po sebi istinita. 
Pravu bit stvari, t. j. atome i prazninu istražuje samo ra- 
zum, a ne osjetila. No kako Demokrit nije postavio jasnu raz- 


liku između osjetilne i razumne moći, to je po mišljenju Zel-. 


lerovom Aristotel izjednačio ove dvije moći i u pogledu spo- 
znaje istine. 

Što se tiče Anaksagore, on ne govori o duši jasno. Jer na 
nekim mjestima govori da je razumni duh uzrok ljepote i spo- 
znaje istine, a na drugim mjestima istovjetuje taj razumni 
duh s dušom uopće. Vidi se to odatle što kaže, da se razumni 
duh nalazi u svim živim stvorovima, i velikim i malim, vri- 
jednim i nevrijednim. Ako se razumni duh nalazi u svim ži- 
vim bićima bez razlike, a živo je nešto po duši, onda je na- 
ravno duša i razumni duh isto. No ovo je mišljenje neisprav- 
no. Da to dokaže upozoruje Aristotel, kako se razumni duh, 
koji se tako naziva po mudrosti, ne samo ne nalazi u svima ži- 
votinjama, nego da mudrosti nemaju ni svi ljudi. Mora dakle 
biti drugo duša, po kojoj je neko biće živo, a drugo razumni 
duh. 

6. Iz rečenoga vidimo, kako su oni filozofi, koji su gibanje 
smatrali kao glavnu oznaku živoga bića, držali, da je duša u ži- 
vom biću ono, što je najsposobnije za gibanje, i što svojim gi- 
banjem giba sve drugo. 

Uz gibanje, oznaka je živoga bića i spoznaja i osjećanje. 
Oni filozofi, koji su htjeli doći do spoznaje duše gledajući na 
spoznaju i osjećanje, ti su ustvrdili, da se duša sastoji iz po- 
čela. Razlikuju se jedino po tome, što jedni uzimlju više po- 

čela, a drugi samo jedno. Došli su pak na tu misao tako, što 
su držali, da spoznajni predmeti, ako ih želimo spoznati, mo- 
raju na neki način biti u spoznajnom subjektu. No kako nisu 
razlikovali između načina, kako je stvar u razumu, osjetilu 
mašti, i kako je ona sama u sebi, držali su, da spoznajne stvari 
moraju biti u duši jednako kako su u sebi. A budući da se bit 
neke stvari sastoji od počela one stvari, to su držali, da onaj 
ko spoznaje počela, spoznaje i dotičnu stvar, i dosljedno, da 
se duša sastoji od počela, jer sve spoznaje. Tako je na pr. Em- 
pedoklo mislio, da se duša sastoji od svih počela, i da je svako 
pojedino počelo također duša. On je postavio kao počela ze- 
mlju, vodu, vatru i zrak, te ljubav i mržnju. Od tih počela 
sva su bića skladno sastavljena i njima misle, i vesele se i 
žaloste.t! Dosljedno svojoj teoriji spoznaje kaže, da zemljom 
vidimo zemlju, vodom vodu, zrakom zrak, vatrom vatru, lju- 
bav ili slogu ljubavlju, a mržnjom ili neslogom svađu. 

7. Usvajajući načelo, da se istovrsno spoznaje istovrsnim, 
uči i Plato u Timeu, da se duša sastoji od počela. Dušina sup- 
stancija nastala je na taj način, da se Isto, t. j. nedjeljiv i sebi 
uvijek jednaki bitak, pomiješao sa Različnim, t. j. sa djelji- 
vim tjelesnim bitkom. Bitak, koji je nastao miješanjem Istoga 
i Različnoga, ponovno je pomiješan sa Istim i Različnim, i ta 
smjesa je dušina supstancija. Na taj način spoznaje duša isto- 
vetnost i različnost, t. j. idealni i materijalni bitak, jer se i sa- 
ma sastoji od tih počela. Isto tako je Plato i brojeve uzeo kao 
počela stvari. O tome govori Aristotel u svom spisu, >O filozo- 
fiji«. Prema mišljenju sv. Tome uzeo je Plato zato brojeve kao 
počela i uzroke stvari, jer nije razlikovao između jedinice, koju 
možemo zamijeniti sa bićem, i jedinice, što je počelo broja, uko- 
liko je on vrsta kolikoće. Kako je Plato s jedne strane odje- 
ljene općenitosti ili ideje, smatrao uzrokom stvari, a s druge 
strane opet brojeve držao za supstanciju stvari, to je paran? 
držao, i da se ideje sastoje od brojeva. Počelo svih stvari ća 
vrsta i vrsni broj, koji je također sastavljen od počela s. 
nice i dvojine. Budući, da iz jedinice ništa ne izlazi, to heh 
njoj biti podvrgnuta neka druga narav iz koje će izlazitt mn 
žina, i tu narav nazvao je dvojina. 

Gledamo li na stepen materijalnos 
tilni predmeti materijalniji od matema 

ti to vidimo, da su osje- 
tskih, a ovi materijal- 


niji od općenitih ideja. I tako su na prvom mjestu osjetilni 

predmeti, iznad njih su matematski, a na najvišem stepenu su 

odjeljene ideje. Ove ideje razlikuju se od matematskih pred- 

meta, jer se ti predmeti u jednoj vrsti mogu razlikovati po bro- 

jevima, dok kod ideja nema takvih, koje bi se u istoj vrsti 
razlikovale po brojevima. Svakoj naime vrsti odgovara samo 
jedna ideja. Ove ideje sastoje se od brojeva i prema brojevi- 
ma nalazi se u njima razlog osjetilnih predmeta, koji se sa- 
stoje od dužine, širine i visine. Ideja dužine je prva dvojina, 
jer dužina ide od točke do točke. Širina je prvo trojstvo, jer je 
trokut prvi plošnati lik. Dubljina pak, koja sadrži u sebi du- 
žinu i širinu, je prvo četvorstvo. Prvi tjelesni oblik je pirami- 
da, koja se sastoji od četiri ugla. Prema tomu, kada Plato uzima 
da postoji osjetilna duša, onda kao uzrok ove duše uzima od- 
jeljenu dušu, i tu dušu kao i sve ostale odjeljene ideje, sa- 
stavlja od brojeva, t. j. jedinice i dvojine, koje uzima kao prim- 
cipe stvari. 

Budući da su prema Platonu brojevi počela pojedinih pred- 
meta, to duša zato upoznaje predmete, jer je i sama sastavljena 
od brojeva i od njih potiču sva duševna djelovanja. U duši po- 
stoje razne moći za spoznaju predmeta: razum, znanje, mni- 
jenje i osjetilno opažanje. Razum je jedinica i njegovo djelo- 
vanje izlazi iz ideje jednote. Razumno pak djelovanje označeno 
je jedinicom, jer on jednim promatranjem shvaća jednotu tij. 
pravi bitak. Znanje izlazi iz prve dvojine; ono naime ide od 
principa do zaključka. Mnijenje imade broj plohe, t. j. ozna- 
čuje se sa brojem tri, jer ono uvijek ide od jednoga prema 
dvojem. Mnijenje naime iz jednog principa izvodi dva zaključ- 
ka. Jedan, kojemu se priklanja, drugi koji otklanja s nekom 
bojazni, da ne pogriješi. I tako je tu troje: princip i dva za- 
ključka. Osjetilno opažanje izvire iz prvog četvorstva. Sa bro- 
jem četiri označuje se, kako smo spomenuli, tijelo, a osjetilno 
opažanje odnosi se na tjelesa. Iz ovoga eto razabiremo, kako 
Plato, promatrajući spoznaju i osjećanje, dolazi do zaključka, 
da se duša sastoji od počela. Duša naime spoznaje sve stvari 


bilo razumom, bilo znanjem, bilo mnijenjem, bilo osjetilnim: 


opažanjem. Ove pak moći imade duša zato, jer ima dijela od 
naravi, jedinice, dvojine, trojstva i četvorstva. Ti brojevi od 
kojih se sastoji ideja duše, također su počela stvari, i zato je 
eto i Plato učio, da se duša sastoji od počela. 

8. Dok su jedni filozofi imali pred očima samo gibanje, i 
po njemu nastojali doći do spoznaje duše, a drugi opet spo- 
znaju i osjećanje, dotle su treći spojili jedno i drugo, t. j. gi- 
banje i spoznaju, te kazali, da je duša broj koji sam sebe giba. 
Aristotel ne navodi na tom mjestu imenice nijednoga filozofa, 
koji je zastupao to mišljenje, ali Simplicije! u svom tumačenju 
ovoga mjesta navodi, da se to odnosi na Ksenokrata, pristašu 
Platonovog. Duša imade dijela na naravi vrsnog broja, i zato 
je u njoj spoznajna moć, jer se sve stvari kako smo već prije 
spomenuli, sastoje od brojeva. A koliko duša sama sebe giba, 
utoliko je u njoj moć da giba živo biće. 

9. Premda se dakle pojedini filozofi slažu u tom, da se 
duša sastoji od počela, ipak nijesu složni koliko tih počela ima- 
de, i što su. I kako se razilaze u pogledu počela, tako se razi- 
laze i u pogledu duše. Jedni naime uzimlju tjelesna počela, 
vatru, vodu, zrak, a drugi netjelesna, broj i ideju, dok su opet 
neki pomiješali jedno i drugo, te izjavili, da u počelima ima i 
od tjelesnosti i od netjelesnosti. 

m. 10. Što se tiče broja počela, također je razlika među po- 

jedinim filozofima. Jedni kažu, da postoji samo jedno, i od 

toga počela sastoji se i duša. Drugi uzimlju više počela, kao 

. pr. Empedoklo, te dosljedno dušu sastavljaju od više po- 
a. . 

11. Imajući pred očima dvije glavne oznake duše, sposob- 
nost gibanja i saznavanja, držali su neki filozofi da je duša 
vatra. Ona je naime ne samo najfinija i najmanje tjelesna, ne- 
go je i po naravi najgibivija, i giba sve ostale stvari. 

12. Demokrit je napose protumačio zašto imade duša ove 
dvije spomenute vlastitosti. Sve stvari sastoje se od atoma. Od 
tih atoma su okrugli atomi vatra. Ukoliko su ti vatreni atomi 
prva počela od koji se sve sastoji, utoliko je u njima razlog 
spoznavanja, a ukoliko su okrugli, i zato najgibiviji, utoliko je 
u njima razlog gibanja. I budući da se od tih okruglih vatre- 
nih atoma sastoji duša, zato ona sve spoznaje i giba. 

13. Anaksagora se slaže sa spomenutim filozofima u tom, 
što također pridaje duši sposobnost gibanja i saznavanja. No, 
dok negdje pravi razliku između duše i duha odnosno razuma 
koji sve ravna, dotle opet na drugim mjestima govori, kao da 
duša i duh imadu istu narav. Ako naime duša giba živo biće, 
——Simpl o. e. m. 30. 

i spoznaje predmete, a duh također sve spoznaje i giba, onda 
su duša i duh iste naravi. No ipak se razlikuje Anaksagora u 
shvaćanju naravi duha od ostalih filozofa, jer on pravi razliku 


između materijalnih stvari i duha, dok te razlike prije spome-' 
nuti filozofi ne poznaju. Tako na pr. prema Demokritu, od. 
onih istih vatrenih atoma, od kojih su sastavljene i druge stvari, 


sastavljena je i duša. Anaksagora naprotiv uči, da je jedino 
duh od svih stvari jednostavan, t. j. bez ikakvih razlika u svo- 
joj biti, da je nepomiješan, t. j. da nije nastao miješanjem od 
drugih stvari, i napokon da je jedino duh čist, t. j. u njemu 
nema nikakvog pridodatka od drugih stvari, kao što to postoji 
kod drugih čisto materijalnih stvari. No uza sve ovo razliko- 
vanje između grube materije i duha, ne može se ustvrditi, da 
je Anaksagora došao do spoznaje one bitne razlike, koja po- 
stoji između tijela i duha. Njemu je duh samo najfinija i naj- 
čišća tvar, koja se razlikuje od sastavljene i grube tvari ostali 

materijalnih predmeta.! : 

14. Od filozofa, koji su htjeli odrediti što je duša gleda- 
jući na gibanje, spominje Aristotel i Talesa. On je držao, da se 
u magnetskom kamenu nalazi duša, jer magnet može gibati 
željezo. Duša je dakle prema Talesu ono, što giba živa bića. No 
'kako si je on tu dušu zamišljao, i što je ona u sebi, ne može 
se ništa stalna reći. Jedino čini se, da je sigurno, da Tales ne 
istovjetuje dušu s vodom, od koje se sve stvari po njegovom 
mišljenju sastoje. 

15. Imajući pred očima gibanje i spoznaju kao oznake ži- 
voga bića, držao je Diogen, da je duša zrak. Po njegovom mi- 
šljenju, zrak se sastoji od najfinijih čestica, i za to je najgibiviji. 
Od zraka se ujedno sastoje sve druge stvari. Budući da se sve 
* stvari sastoje od zraka, a spoznaja nastaje pomoću jednakoga, 
to onda i duša sve spoznaje, jer je i sama zrak. A jer je zrak 
najgibiviji, to je duša sposobna da giba sve drugo. Budući da 
je zrak jedino počelo od kojega se sastoje sve stvari, slijedi 
da su sve stvari žive, jer imadu sve, ukoliko su od zraka, moka- 
sobnost gibanja i spoznaje. Diogen dakle ne Priznaje razliku 
između žive i nežive prirode. 

16. Prikazujući Heraklitovo mišljenje o duši, kaže Aristotel 
da je i Heraklit držao, da je duša počelo, jer je kazao, da ia 
duša isparivanje ili para od koje se sastoje i druge stvari, Sv 
Toma tumačeći ovo mjesto veli, da Heraklit nije uzeo kag m 

# Cf. Diels: Die Fr. d. Vorsokr, II. p. 37 i 38. 

čelo svega ni zrak, ni vodu, ni vatru, nego nešto što je pripo- 
jeno zraku, i što je u sredini između zraka i vode, t. j. paru. 
Od te pare sastoji se i duša, kojoj pripada moć spoznaje i gi- 
banja. Kako prema mišljenju Heraklita ništa ne miruje, nego 
je sve u neprestanom gibanju, to je upravo para zbog svoje 
velike gibivosti počelo svih stvari. Ukoliko je duša para od 
koje se sve ostalo sastoji, utoliko pripada duši moć spoznaje, a 
ukoliko je para nešto najgibivije, utoliko pripada duši moć gi- 
banja. 

Ovo tumačenje sv. Tome ne može se u cijelosti usvojiti, 
jer je Heraklit kao princip svih stvari uzeo vatru, a ne paru. 
Vatra je prema njemu prapočelo od kojega je sve postalo. Ako 
je duša neko isparivanje, kao što ovdje kaže Aristotel, onda i 
to isparivanje imade svoj izvor u vatri, kao prvom počelu. Sa- 
ma pak duša kao para, mogla bi se nazvati počelom samo za 
živa bića, a ne i za druge stvari. No kako ovdje Aristotel go- 
vori, da se od isparivanja sastoje i druge stvari, to bi .se moglo 
činiti, da je baš isparivanje ili para prapočelo svega. Ali u tom 
slučaju došli bismo u sukob s onim što Aristotel kažeu 1. Met. 
3. gl. gdje izričito navodi, da Heraklit uzima vatru kao počelo 
svega. Prema tomu, da dovedemo u sklad jednu i drugu tvrd- 
nju, moramo uzeti, ili da se ovdje pod isparivanjem imade mi- 
sliti sama vatra, gledajući na njezinu veliku finoću i gibivost u 
poredbi sa drugom materijom, ili pak da i to isparivanje, od ko- 
jega se sastoji duša, kao počelo samo živih bića, također izlazi 
iz vatre, kao svoga praizvora, 

17. Među filozofe, koji su u gibanju gledali glavno svoj- 
stvo duše, ubraja Aristotel i Alkmeona iz Krotona. On drži, da 
je duša po gibanju slična besmrtnim i božanskim bićima suncu, 
mjesecu, zvijezdama i čitavom nebeskom svodu. I kao što su 
ta bića besmrtna, jer se neprestano giblju, tako je i duša bes- 
mrtna upravo po gibanju, koje je bitno njezinoj naravi. 

18. Neki manje sposobni učenici Talesovi kao na pr. Hi- 
pon, držali su, da je duša voda. Tales je doduše učio, da je 
voda prvo počelo od kojega se sastoje sve stvari, ali je ipak 
razlikovao dušu od vode, kako smo to već spomenuli. Njegovi 
međutim učenici napustiše tu razliku, i jednostavno vodu pro- 
glasiše dušom. Na misao, da je voda počelo žvih bića, došli. su 
tako, što su vidjeli, da je sjeme živih bića vlažno. Budući da 
je voda najvlažnije počelo, to su nju smatrali počelom svih 


36 Aristotel: O duši. I. 2. 18—23. 405b 3—405b 30. 


stvari. Hipon pobija one, koji kažu da je krv duša, A pobija ih 
tako što kaže, da krv nije sjeme živih bića. Ako krv nije sjeme, 
to ne može biti niti duša, jer je duša voda, od koje se sastoji 
sjeme, koje je prva duša. 

19. Kritija je poistovjetovao krv i dušu. Došao je do toga 
mišljenja na taj način, što je držao osjećanje kao glavnu vla- 
stitost duše. Budući da životinje bez krvi ne osjećaju, a osje- 
čanje izvire iz duše, to je ustvrdio da je duša krv. Sv. Toma 
napominje kako kostima, noktima, zubima ne osjećamo, jer su 
bez krvi, dok su opet s druge strane živci, premda bez krvi, 
najosjetljiviji. 

Zanimivo je ovdje kako Toma djelomično ispravno go- 
vori, da su živci bez krvi, premda anatomija u njegovo vrijeme 
nije bila baš na visini, dok o kakvoj poredbi sa današnjom ana- 
tomijom, napose što se tiče čovjeka, ne može biti ni govora. Ka- 
zali smo, da je mišljenje Tomino samo djelomično ispravno, i 
. to zato jer on ne pravi ovdje gdje kaže, da su živci bez krvi, raz- 
like između perifernog i centralnog živčevlja. Dok je naime 
periferno živčevlje, kojim dolaze izvanjski podražaji do cen- 
tralnog živčevlja, bez krvi, dotle je centralno živčevlje, mo- 
zak i leđna moždina, obilno snabdjevena krvnim sudovima. 

Dok su vatru, zrak i vodu pojedini filozofi proglasili za 
dušu, dotle zemlju nijedan ne smatra dušom, i to, kako kaže 
Simplicije, zbog njezinog grubog sastava i negibivosti. Iznimku 
čine oni filozofi, koji su sva počela proglasili dušom, ili koji 
dušu sastavljaju od svih počela, kao na pr. Empedoklo. 

20. Zaključujući ovaj svoj prikaz mišljenja svojih pret- 
šasnika o duši, opet ističe Aristotel, kako svi određuju dušu 
trima vlastitostima: gibanjem, osjetilnim opažanjem ili osje- 

ćanjem, te bestjelesnošću, Što se tiče ovoga trećega svojstva, 
naime bestjelesnosti, nema se naravno pod tim misliti bestvar- 
nost u pravom smislu, nego se to ima tako shvatiti, da je tvar 
od koje se duša sastoji najfinija, najsitnodijelnija, za razliku od 
grube tvari ostalih predmeta. Svi ti dakle stari filozofi drže 
da je duša neka tvar, i ne poznaju one bitne razlike između 
duhovne, spiritualne supstancije, i tjelesne, materijalne, Oye 
tri spomenute vlastitosti imade duša od počela. I oni, koji kao 
glavno svojstvo duše smatraju moć spoznaje, ti držeći se na. 
čela, da se jednako spoznaje jednakim, tvrde, da se duša sastoji 
od počela. š 

21. Kod toga oni, koji kažu, da se sve sastoji samo od jed- 
nog počela, to počelo na pr. vatru ili zrak proglašuju dušom, 
Oni pak, koji kažu da ima više počela, ti sastavljaju dušu od 
svih počela, jer duša sve spoznaje. 

22. Anaksagora se, kako je već spomenuto svojim shva- 
ćanjem duha i duše razlikuje od ostalih filozofa, te drži da je 
duh nepromjenljiv, i da nema ništa zajedničkoga sa stvarima 
koje upoznaje. No ako kod toga imamo pred očima načelo sta- 
rih filozofa, da se jednako upoznaje jednakim, onda nastaje 
pitanje, kako će duh, koji po Anaksagorinom mišljenju nema 
ništa zajedničkoga sa spoznajnim predmetima, te predmete upo- 
znati. Na ovo pitanje nije Anaksagora odgovorio, niti je to 
jasno iz ovoga što je o tom rekao. Kod toga pitanja ne smi- 
jemo naravno zaboraviti ono, što je već prije istaknuto, da je 
Anaksagorin duh također tvar, a ne neka spiritualna supstan- 
cija bitno različita od tjelesne materijalne supstancije. U tom 
naime slučaju, ako duh ili dušu shvatimo kao nematerijalnu, 
spiritualnu supstanciju, onda je naravno i samo tumačenje, 
kako duša spoznaje ovaj, materijalni svijet, posve drukčije, od 
onoga, što su ga davali ovdje spomenuti filozofi, vođeni mišlju, 
da se samo jednakim može upoznati jednako, i da zato i sama 
duša mora biti sastavljena od onih počela, od kojih su i pred- 
meti, koje upoznaje. 

23. No ne samo da pojedini filozofi dušu proglasiše po- 
čelom, nego oni i duši pridavaju ona svojstva, koja dotično po- 
čelo imade. Tako na pr. koji su kazali da je duša vatra, ti su 
duši pridavali i toplinu, koju imade vatra. A koji su kazali da 
je duša voda, ti su držali dušu hladnom. Ovo mišljenje očito- 
valo se i u imenima, kojima su nazivali dušu. Koji su držali, 
da je duša topla, ti su riječ život, u grčkom o čijv (»to zen«) 
izvodili iz riječi »vreti«, »žariti«, u grčkom  Čeiv (»zein«). A 

koji su držali da je duša hladna, ti su riječ duša, u grčkom 
Wvyij »psyhe«, izvodili od riječi »hladnoća«, grčki ro wčyoc 
(»to psyhos«) ili od »hladan«, grčki wvyxoćc (»psyhros«). Tu 
hladnoću podržaje živo biće disanjem. 

Svoj historijski prikaz završuje Aristotel riječima: »To je 
dakle ono, što nam je o duši predano, i to su razlozi zbog kojih; 
filozofi tako govore«. 


j 


maga de 


sr 


da“ 


že 
E. 8 
e Koe: 
SAU 


su 


se go 


